pythainlp/thai_wikipedia_clean_20230101 huggingface dataset:
ตระกูลเจียรวนนท์ เป็นตระกูลนักธุรกิจชาวไทยเชื้อสายจีนแต้จิ๋ว ประเทศจีน มีธุรกิจคือบริษัทข้ามชาติเครือเจริญโภคภัณฑ์ กลุ่มบริษัทธุรกิจการเกษตรขนาดใหญ่ โดยนิตยสาร "ฟอบส์เอเชีย" ให้พี่น้องเจียรวนนท์ (สุภกิต เจียรวนนท์ และศุภชัย เจียรวนนท์) เป็นมหาเศรษฐีไทยที่รวยที่สุดเมื่อ พ.ศ. 2564 มีมูลค่าทรัพย์สิน 3.02 หมื่นล้านดอลลาร์
ตระกูลเจียรวนนท์รุ่นที่ 1 คือ นายเอ็กชอ แซ่เจี๋ย อยู่ที่อำเภอเถ่งไฮ่ เมืองแต้จิ๋ว ซึ่งอยู่ทางด้านตะวันออกของมณฑลกวางตุ้ง ทางใต้ของเมืองแต้จิ๋วอยู่ติดกับท่าเรือเมืองซัวเถา โดยเมืองแต้จิ๋วกับเมืองซัวเถา เรียกรวมกันว่า แต้ซัว ปัจจุบันอำเภอเถ่งไฮ่อยู่ในการปกครองของเมืองซัวเถา ครอบครัวของนายเอ็กชอเป็นเจ้าของที่ดิน เอ็กชอเดินทางมาประเทศไทยเมื่อ พ.ศ. 2462 โดยอาศัยอยู่กับญาติ ได้ลงหลักปักฐานที่เยาวราช โดยนำเมล็ดพันธุ์ที่นำมาจากเมืองจีนขายให้แก่เกษตรกรและส่งขายให้ร้านค้าปลีก จนในปี พ.ศ. 2464 ได้เปิดร้านชื่อ "ร้านเจียไต๋จึง" ขึ้นบนถนนเยาวราช
รุ่นที่ 2 โดยการนำของพี่ชายคนโต จรัญ เจียรวนนท์ และมนตรี เจียรวนนท์ พี่ชายคนรอง หลังจากได้เรียนจบจากเสฉวนก็ได้กลับมาช่วยกิจการของที่บ้าน ใน พ.ศ. 2496 จรัญได้เริ่มทำธุรกิจอาหารสัตว์ และตั้งชื่อบริษัทว่า "เจริญโภคภัณฑ์" ส่วนนามสกุล "เจียรวนนท์" ผู้ใช้คนแรกคือ สุเมธ เจียรวนนท์ พี่ชายคนที่ 3 ส่วนน้องชายคนเล็ก ธนินท์ เจียรวนนท์ ได้เข้ามาทำงานในบริษัทเจริญโภคภัณฑ์ เมื่ออายุ 25 ปี เมื่อ พ.ศ. 2507 ธนินท์รับตำแหน่งผู้จัดการใหญ่ ดูแลธุรกิจอาหารสัตว์ แทนมนตรีที่หันไปทุ่มเททางด้านโรงงาน และงานค้าขายสินค้าเกษตร ขณะที่จรัญดูภาพรวมธุรกิจในฐานะประธานบริษัท
ธุรกิจของเครือเจริญโภคภัณฑ์ในการสร้างของสุเมธและธนินท์ เริ่มตั้งแต่ธุรกิจอาหารสัตว์ การเลี้ยงสัตว์ การแปรรูปอาหาร จักรยานยนต์และธุรกิจการเงิน ความสำเร็จของธุรกิจเครือเจริญโภคภัณฑ์ (ซีพี) ในตลาดจีน ทำให้ซีพีเป็นบริษัทข้ามชาติ และขายการลงทุนไปต่างประเทศ เป็นบริษัทต่างชาติบริษัทแรกที่เข้าไปลงทุนในจีน เป็นบริษัทต่างชาติบริษัทแรกที่ได้จดทะเบียนการค้าในเขตเศรษฐกิจพิเศษเซินเจิ้น มณฑลกวางตุ้ง ตั้งแต่นั้นมาใช้ชื่อ "เจียไต๋ กรุ๊ป"
การลงทุนของญาติของตระกูลเจียรวนนท์ คือ เซี่ย ปิ่ง ซึ่งเป็นบุตรของเซี่ย เจิ้ง หมิง (พี่น้องของบิดานายธนินท์) ที่เป็นผู้ร่วมก่อตั้ง Sino Biopharmaceutical และ CP Pharmaceutical Group บุตรอีกคนของเซี่ย ปิ่ง ชื่อ เอริค เซี่ย เป็นผู้บริหารของ CP Pharmaceutical Group และ Sino Biopharmaceutical
ธนินท์ เจียรวนนท์ ดำรงตำแหน่งประธานและซีอีโอเครือเจริญโภคภัณฑ์มานานกว่า 50 ปี จนกระทั่งเมื่อเดือนเมษายน พ.ศ. 2562 ธนินท์ แต่งตั้งสุภกิต บุตรชายคนโต และศุภชัย บุตรชายคนเล็ก ให้ดำรงตำแหน่งประธานและซีอีโอของเครือซีพีตามลำดับ ขณะที่ ณรงค์ บุตรชายคนกลาง เป็นรองประธานเครือซีพีพร้อมกับการดูแลธุรกิจไฮเปอร์มาร์เก็ตของเครือในประเทศจีน
เท็กซัส โฮลเอ็ม (วิดีโอเกม)
เท็กซัส โฮลเอ็ม  เป็นเวอร์ชันเอกซ์บอกซ์ไลฟ์อาร์เคดของรูปแบบโป๊กเกอร์ที่ได้รับความนิยมที่มีชื่อเดียวกันซึ่งพัฒนาโดยบริษัททิกเกมส์ โดยได้รับการเปิดตัวเมื่อวันที่ 23 สิงหาคม ค.ศ. 2006 และเป็นเกมเอกซ์บอกซ์ไลฟ์อาร์เคด เกมแรกที่มีให้ดาวน์โหลดฟรี (ในช่วงเวลาจำกัด) ซึ่งหลังจาก 48 ชั่วโมง จะไม่มีการดาวน์โหลดฟรีอีกต่อไป นอกจากนี้ ยังมีให้ในเอกซ์บอกซ์ไลฟ์อาร์เคดอันพลักด์ วอล. 1 ซึ่งมีจำหน่ายสำหรับการซื้อปลีก รวมทั้งคอนโซลเอกซ์บอกซ์ 360 พรีเมียม และเฟิร์มแวร์ซูน
เกมนี้มีโหมดผู้เล่นเดี่ยวสามโหมด รวมถึงการเล่นแบบมาตรฐาน, การเล่นแบบทัวร์นาเมนต์ และสถานการณ์ต่าง ๆ นอกจากนี้ ยังรองรับผู้เล่นสูงสุดแปดคนในเอกซ์บอกซ์ไลฟ์ และปัจจุบันได้รองรับกล้องเอกซ์บอกซ์ไลฟ์วิชัน
ทั้งนี้ ในเดือนพฤศจิกายน ค.ศ. 2006 เงินที่อยู่ในครอบครองของผู้เล่นทุกคนและกระดานผู้นำของเกมถูกรีเซ็ต เพื่อ "ขจัดคะแนนที่สูงเกินจริง" ที่ผู้เล่นบางคนทำได้ อันเป็นผลมาจากการเอาเปรียบ
Texas Hold 'em (video game)
ฐปนัท สัตยานุรักษ์
ฐปนัท สัตยานุรักษ์ (ชื่อเล่น: จอร์จ) เป็นนักแสดง นายแบบ พิธีกร และศิลปินนักร้องชาวไทย มีผลงานที่โดดเด่นในด้านผลงานละครเวทีคือ แม่เบี้ย The Art Erotic Musical ด้านวงการเพลงคือ ซิงเกิ้ล "ยังรอ" และในปี 2562 กับโปรเจกต์พิเศษซิงเกิ้ล "ไม่ได้เจ้าชู้(แค่มีเมตตา)" ที่ร่วมฟีชเชอร์ริ่งโดย แต้งกิ้ว กามิกาเซ่ ด้านละครที่สร้างชื่อเช่น ละครเรื่อง นางฟ้ากับมาเฟีย, มาเฟียตาหวาน, เพลิงพระนาง เป็นต้น
ฐปนัท สัตยานุรักษ์ เกิดเมื่อวันที่ 5 มกราคม เป็นนักแสดง, นายแบบ, พิธีกร และศิลปินชาวไทย มีพี่น้อง 2 คน โดยเป็นน้องชายคนเล็ก จบการศึกษาระดับประถมศึกษาและมัธยมศึกษาจาก โรงเรียนมงฟอร์ตวิทยาลัย ระดับปริญญาตรีจากคณะอุตสาหกรรมการเกษตร สาขาออกแบบผลิตภัณฑ์ มหาวิทยาลัยเชียงใหม่ ระดับปริญญาโทจากคณะภาษาและการสื่อสาร สาขาภาษาอังกฤษเพื่อการพัฒนาอาชีพ สถาบันบัณฑิตพัฒนบริหารศาสตร์ เริ่มเข้าสู่วงการบันเทิงจากเวทีประกวดประจำภาคเหนือจากโครงการ Levis 501 Man Search ปี 2010 และชนะเลิศจากแคมเปญ Levis Live The Dream On The Road ปี 2011 หลังจากนั้นได้เป็นนักแสดงในสังกัด กันตนา มีผลงานสร้างชื่อเช่น ละครเรื่อง มาเฟียตาหวาน รับบทพระเอกของเรื่อง ละครเรื่อง เพลิงพระนาง รับบทเป็นเจ้าปะแดง ละครเรื่อง ชาติลำชี รับบทเป็นพันเอกนภา ละครเรื่อง เด็กเสเพล รับบทผู้กองกรรชัย ละครเรื่อง สมบัติมหาเฮง รับบทเป็นหัวหน้าภูมิธรรม ละครเรื่อง ทางเสือผ่าน ทางช่อง 7 และยังมีละครที่ถ่ายทำและรอออกอากาศ เช่น ปางเสน่หา, พยัคฆ์ร้ายนายกุหลาบ, สร้อยนาคี เป็นต้น และได้รับโอกาสให้เป็นแบรนด์แอมบาสเดอร์และพรีเซนเตอร์ของสำนักงานปลัดกระทรวงกลาโหม ในโครงการจิตสำนึกรักเมืองไทยปี 11 (2562) และปี 12 (2563) และในปี 2563 กับบทบาทหน้าที่ครั้งใหม่กับการเป็นผู้ประกาศข่าวบันเทิง ในรายการ Apop tonight ทาง อมรินทร์ทีวี เอชดี ช่อง 34
แค่เพื่อนครับเพื่อน
แค่เพื่อนครับเพื่อน  เป็นละครชุด (ซีรีส์) แนวโรแมนติก คอมเมดี้-ดราม่า มีเค้าโครงมาจากนวนิยาย "หลังม่าน (Behind The Scenes)" โดย afterday และ -west- ผลิตโดยจีเอ็มเอ็มทีวี นำแสดงโดย กรภัทร์ เกิดพันธุ์ และ ภวัต จิตต์สว่างดี และกำกับการแสดงโดย นพณัช ชัยวิมล ออกอากาศทุกวันศุกร์ เวลา 20:30 น. ทางช่องจีเอ็มเอ็ม 25 โดยเผยแพร่เวอร์ชันเต็มทางวีทีวี เวลา 22:30 น.
เรื่องย่อ.
การแข่งขันกันระหว่างภัทร (ภวัต จิตต์สว่างดี) หนุ่มเจ้าเล่ห์และเจ้าคารม กับ ปราณ (กรภัทร์ เกิดพันธุ์) หนุ่มเจ้าระเบียบ มีมาตั้งแต่รุ่นพ่อแม่ พวกเขาถูกกำหนดให้เป็นศัตรูกันตั้งแต่ยังไม่เกิด ครอบครัวของพวกเขาทำธุรกิจขายอุปกรณ์การช่างเหมือนกันและพ่อของพวกเขาก็เกลียดกันยันกระดูกดำ ด้วยเหตุนี้พวกเขาเลยกลายเป็นคู่แข่งกันในทุก ๆ เรื่อง
3 ปีต่อมาพวกเขาได้กลับมาเจอกันอีกครั้ง ภัทรได้รับเลือกให้เป็นประธานรุ่นของคณะวิศวกรรมศาสตร์ ในขณะที่ปราณเป็นประธานรุ่นของคณะสถาปัตยกรรมศาสตร์ ทั้งสองคณะไม่ลงรอยกันสักเท่าไร ภัทรและปราณรู้แบบนั้นจึงพยายามหาทางหลีกเลี่ยงไม่ให้เพื่อน ๆ ของเขาทะเลาะกัน ระหว่างนั้น ความใกล้ชิดและความรู้สึกที่มีให้กันตั้งแต่ก่อนเริ่มก่อตัวขึ้นอีกครั้ง โดยทั้งสองเริ่มคบกันแบบลับ ๆ แต่สุดท้ายก็ถูกจับได้
เรตติ้ง.
เรตติ้งออนไลน์.
เมื่อวันที่ 15 พฤศจิกายน พ.ศ. 2564 แค่เพื่อนครับเพื่อนได้ขึ้นแท่นซีรีส์วายอันดับ 1 บน WeTV และขึ้นแท่นอันดับ 1 ในหมวดซีรีส์/ละครไทยในวันที่ 23 พฤศจิกายน พ.ศ. 2564 หลังจากนั้นได้ทำลายสถิติกลายเป็นซีรีส์ที่มียอดวิวสูงสุดอันดับ 1 บนแอป WeTV เมื่อวันที่ 13 ธันวาคม พ.ศ. 2564 หลังจากเผยแพร่ตอนที่ 7 อีกทั้งยังติดเทรนทวิตเตอร์อันดับหนึ่งในไทยและอันดับสี่ของโลกในการออกอากาศตอนแรก และยังคงติดเทรนทวิตเตอร์ทั่วโลกเรื่อยมาตลอดทุกสัปดาห์ที่ออกอากาศ
เช่นเดียวกันในต่างประเทศ แค่เพื่อนครับเพื่อนยังติด 10 อันดับซีรีส์ที่มีผู้ชมสูงสุดบน iWantTFC แม้จะมีการเผยแพร่เฉพาะในฟิลิปปินส์ โดยอยู่ที่อันดับ 9 หลังการเผยแพร่ตอนแรกพร้อมคำบรรยายภาษาอังกฤษ และยังคงติด 1 ใน 10 อันดับแรกอย่างต่อเนื่องตลอดหลายสัปดาห์ โดยในวันที่ 14 ธันวาคม พ.ศ. 2564 หลังจากเผยแพร่ตอนที่ 7 เวอร์ชันคำบรรยายภาษาอังกฤษอยู่ที่อันดับ 8 และเวอร์ชันเสียงพากย์ตากาล็อกอยู่ที่อันดับ 9
ภาคสืบเนื่อง.
เนื้อเรื่องเฉพาะส่วนของอิ๊งและภาซึ่งเป็นหญิงสาวคู่รักกัน ได้รับการผลิตต่อเป็นมินิซีรีส์ชื่อ "เมจิกออฟซีโร" ตอน "ซีโรโฟโตกราฟี" เผยแพร่เมื่อวันที่ 11 สิงหาคม พ.ศ. 2565 โดยมีพรรษา วอสเบียน และภัทรานิษฐ์ ลิ้มปติยากร รับบทเป็นอิ๊งและภาตามเดิม
เทศบาลตำบลวังสมบูรณ์
เขตเฉิงไห่
เฉิงไห่ ในภาษาจีนกลาง หรือ เถ่งไฮ่ ในภาษาแต้จิ๋ว (; ไปรษณีย์: Tenghai; แต้จิ๋ว: Thěng Hài) เป็นเขตหนึ่งของนครซัวเถา มณฑลกวางตุ้ง สาธารณรัฐประชาชนจีน
เฉิงไห่ตั้งอยู่บนสามเหลี่ยมปากแม่น้ำหาน ทางตะวันออกเฉียงใต้ของมณฑลกวางตุ้ง โดยมีช่วงกว้างยาวตั้งแต่ลองจิจูด 116°41' ถึง 116°54' ตะวันออก และละติจูด 23°23' ถึง 23°38' เหนือ เฉิงไห่เป็นศูนย์กลางการคมนาคมขนส่งที่สำคัญของพื้นที่บริเวณภาคตะวันออกของมณฑลกวางตุ้ง พื้นที่ทางตะวันออกเฉียงใต้ของมณฑลฝูเจี้ยน และทางใต้ของมณฑลเจียงซี ซึ่งเป็นที่รู้จักในนาม "ประตูสู่กวางตุ้งตะวันออก" พื้นที่ทั้งหมดของเขตนี้คือ 345.23 ตารางกิโลเมตร
เฉิงไห่เป็นที่รู้จักในฐานะหนึ่งใน "แปดอำเภอของแต้จิ๋ว"  ในสมัยราชวงศ์ชิงและยุคสาธารณรัฐจีน เฉิงไห่ก่อตั้งขึ้นเป็นอำเภอเมื่อปี ค.ศ. 1563 โดยแยกออกมาจากพื้นที่ส่วนที่เป็นชายฝั่งทะเลของอำเภอไห่หยาง อำเภอเจียหยาง และอำเภอเหราผิง เป็นอำเภอใหม่ขึ้นกับจังหวัดแต้จิ๋ว (เฉาโจว) คำว่า เฉิงไห่ มีความหมายว่า "กำจัด["วอโข่ว"แห่ง]ท้องทะเล"  มีที่มาจากเหตุการณ์การจู่โจมของวอโข่วในสมัยจักรพรรดิเจียจิ้ง ซึ่งก็เป็นเหตุให้มีการก่อตั้งเฉิงไห่ขึ้นด้วย เฉิงไห่ถูกยุบในปี 1666 เมื่อครั้งที่จักรพรรดิคังซีสั่งห้ามการค้าต่างประเทศ แต่ได้ก่อตั้งขึ้นมาใหม่ในอีก 7 ปีต่อมา
ในปี 1860 ซัวเถา ซึ่งตั้งอยู่ทางตะวันตกเฉียงใต้ของเฉิงไห่ ได้เปิดให้ชาวต่างชาติเข้ามาค้าขายและกลายเป็นท่าเรือการค้าตามสนธิสัญญาเทียนสิน ต่อมาซัวเถาก็ได้แยกตัวออกจากเฉิงไห่และยกฐานะเป็นนครในปี 1921 แล้วให้อำเภอเฉิงไห่มาเป็นอำเภอขึ้นกับนครซัวเถา วันที่ 21 มิถุนายน 1939 กองทหารญี่ปุ่นได้บุกเข้ายึดเมืองเฉิงไห่ และได้ยึดครองเฉิงไห่จนถึงวันที่ 15 สิงหาคม 1945 กองทัพปลดปล่อยประชาชนคอมมิวนิสต์ได้ยึดเมืองเฉิงไห่เมื่อวันที่ 24 ตุลาคม 1949 ภายหลังการก่อตั้งสาธารณรัฐประชาชนจีนเพียง 23 วัน
ตั้งแต่ปี 1994 เป็นต้นมา อำเภอเฉิงไห่ได้รับการยกฐานะเป็นนครระดับอำเภอ และบริหารโดยมณฑลโดยตรง (ในความปกครองดูแลโดยซัวเถา) วันที่ 19 พฤษภาคม 2003 จากการที่เฉิงไห่ได้รับอิทธิพลจากการขยายตัวของเมืองซัวเถา ทำให้เฉิงไห่เปลี่ยนสถานะเป็นเขตหนึ่งของตัวเมืองซัวเถาจนถึงปัจจุบัน เฉิงไห่ได้เป็นส่วนหนึ่งของเขตเศรษฐกิจพิเศษซัวเถาเมื่อวันที่ 1 พฤษภาคม 2011
บุคคลที่มีชื่อเสียง.
บรรพบุรุษของบุคคลต่อไปนี้เกิดในเฉิงไห่ (เถ่งไฮ่):
เฉิงไห่
เถ่งไฮ่
Chenghai District
เกรเกอร์ เมนเดล
โคฟุง
โคฟุง  เป็นสุสานดินขนาดใหญ่ที่พบได้ในเอเชียตะวันออกเฉียงเหนือ โดยเฉพาะที่บริเวณเกาะต่าง ๆ ของประเทศญี่ปุ่น โคฟุงส่วนใหญ่ถูกสร้างขึ้นมาในช่วงคริสต์ศตวรรษที่ 3 จนถึงช่วงคริสต์ศตวรรษที่ 7
ภาพรวม.
ที่ตั้งและจำนวน.
มีการค้นพบโคฟุงทั้งหมด 161,560 แห่ง (ข้อมูลจากปี ค.ศ. 2001) จังหวัดเฮียวโงะมีจำนวนโคฟุงมากที่สุด (16,577 แห่ง) ส่วนจังหวัดชิบะมีมากเป็นอันดับสอง (13,112 แห่ง)
ยุคยาโยอิ.
ยุคโคฟุงตอนต้น.
โคฟุงรูปกุญแจแห่งแรกๆ ถูกสร้างขึ้นที่บริเวณ ทางฝั่งตะวันออกเฉียงใต้ของที่ราบลุ่มนาระ ตัวอย่างโคฟุงที่สร้างขึ้นในยุคนี้ คือ ฮาชิฮากะโคฟุง มีความยาว 280 เมตร และสูงถึง 30 เมตร จะสังเกตได้ว่า ในยุคโคฟุงตอนต้นนั้น มีการสร้างโคฟุงที่ขนาดใหญ่ขึ้นกว่าเดิม
ยุคโคฟุงตอนปลาย.
ประเพณีการสร้างสุสานโคฟุงถูกล้มเลิกไปในช่วงคริสต์ศตวรรษที่ 6 ตอนปลาย เนื่องจากมีการปฏิรูปครั้งใหญ่ และมีการเผยแพร่ศาสนาพุทธเข้ามาในญี่ปุ่น
Bad Buddy The Series แค่เพื่อนครับเพื่อน
บริษัท สหวิริยาสตีลอินดัสตรี จำกัด (มหาชน)
โดจคอยน์
ไบแนนซ์
ไบแนนซ์  เป็นกระดานแลกเปลี่ยนคริปโทเคอร์เรนซีที่ใหญ่ที่สุดในโลกตามปริมาณการซื้อขายคริปโทเคอร์เรนซี ก่อตั้งในปี พ.ศ. 2560 โดยชาวแคนาดาเชื้อสายจีน ฉางเผิง เจ้า ปัจจุบันจดทะเบียนที่หมู่เกาะเคย์แมน ฉางเผิง เจ้า เป็นโปรแกรมเมอร์พัฒนากระดานซื้อขายหลักทรัพย์ และเขาได้พัฒนาไบแนนซ์ โดยเริ่มต้นจากการที่จดทะเบียนในประเทศจีน แต่ภายหลังได้ย้ายออกจากประเทศเนื่องจากการเข้มงวดของรัฐบาลจีน
บริษัทไบแนนซ์ได้มีการพัฒนาโทเคนคริปโทเตอร์เรนซีของตัวเอง 2 โทเคน คือ ไบแนนซ์ (Binance - BNB) เมื่อมิถุนายน 2560 ทำงานบนบล็อกเชนชื่อไบแนนซ์สมาร์ตเชน (Binance Smart Chain - BSC), และไบแนนซ์ยูเอสดี (BUSD) ที่เป็นสเตเบิลคอยน์ ที่ยึดราคาตามสกุลเงินดอลลาร์ใช้สำหรับการแลกเปลี่ยนภายในกระดานแลกเปลี่ยนของไบแนนซ์
ปัจจุบันไบแนนซ์ถูกตรวจสอบโดยกระทรวงยุติธรรมสหรัฐในข้อหาฟอกเงินและหนีภาษี
กาบริเอล บอริช
มาเคโดนียุม
อัลเฟรด นอยมันน์ (สถาปนิก)
เจ้าชายมิเชลแห่งบูร์บง-ปาร์มา
เกรทเรซิกเนชัน
ศูนย์วิทยาศาสตร์ไซเบอร์เนติกส์หุ่นยนต์และเทคนิคแห่งรัฐรัสเซีย
จัตตาแห่งเดนมาร์ก
จัตตาแห่งเดนมาร์ก หรือเป็นที่รู้จักในพระนามว่า "จูดิธ" ("Judith") (ค.ศ. 1246 - 1286/95) ทรงเป็นเจ้าหญิงเดนมาร์ก เป็นหนึ่งในพระราชธิดาของพระเจ้าอีริคที่ 4 แห่งเดนมาร์กกับจัตตาแห่งแซกโซนี เจ้าหญิงจัตตาเป็นพระขนิษฐาในสมเด็จพระราชินีโซเฟียแห่งสวีเดนและสมเด็จพระราชินีอิงเงอบอร์กแห่งนอร์เวย์ และเป็นพระเชษฐภคินีในเจ้าหญิงอักเนสแห่งเดนมาร์ก เจ้าหญิงจัตตาได้กลายเป็นพระสนมในพระเชษฐภาดา (พี่เขย) คือ พระเจ้าวัลเดมาร์แห่งสวีเดน ในช่วงเวลาสั้นๆ เจ้าหญิงจัตตาทรงเป็นสมาชิกราชวงศ์แอสตริดเซน
พระชนม์ชีพ.
ในค.ศ. 1250 ขณะที่เจ้าหญิงจัตตาทรงมีพระชนมายุเพียง 4 พรรษา พระราชบิดาได้ถูกลอบปลงพระชนม์ พระราชมารดาของพระนางได้เสกสมรสใหม่กับบูร์ชาดที่ 8 เคานท์แห่งเคอร์ฟูร์ต-โรเซินบูร์ก พระเชษฐภคินีของเจ้าหญิงจัตตาทั้งสองพระองค์ได้แก่ เจ้าหญิงโซเฟียและเจ้าหญิงอิงเงอบอร์กได้อภิเษกสมรสออกจากราชสำนักไป ในขณะที่เจ้าหญิงจัตตาและเจ้าหญิงอักเนส พระขนิษฐา ประทับอยู่ในอารามนักบุญอักเนส, รอสคิลด์ ทั้งเจ้าหญิงจัตตาและเจ้าหญิงอักเนสไม่ทรงมีความสุขกับพระชนม์ชีพในฐานะนางชีที่ยากลำบากและโดดเดี่ยวได้
ใคนค.ศ. 1269 พระเชษฐภคินีองค์ใหญ่คือ สมเด็จพระราชินีโซเฟียแห่งสวีเดน ได้เสด็จเยี่ยมสถานฝังพระบรมศพของพระราชบิดาและเสด็จเยี่ยมเยือนพระขนิษฐาทั้งสองในรอสคิลด์ ในค.ศ. 1272 เจ้าหญิงจัตตาได้รับพระบรมราชานุญาตให้เสด็จไปประทับที่สวีเดน แต่ที่นั่นทรงกลายเป็นพระสนมในพระเจ้าวัลเดมาร์แห่งสวีเดน ผู้เป็นพระเชษฐภาดา เรื่องอื้อฉาวนี้ทำให้เจ้าหญิงจัตตาทรงพระครรภ์และมีบุตรนอกสมรสใน ค.ศ. 1273 บุตรชายได้รับการตั้งชื่อว่า อีริค แม้ว่าจะมีการถกเถียงในกรณีนี้อยู่ ในปีถัดมา เจ้าหญิงจัตตาทรงถูกส่งกลับไปยังอารามนักบุญอักเนทา และกษัตริย์วัลเดมาร์ทรงต้องจาริกแสวงบุญไปยังกรุงโรมเพื่อขอการอภัยโทษจากสมเด็จพระสันตะปาปา ตามพงศาวดารบันทึกว่า สมเด็จพระราชินีโซเฟียทรงมีพระราชดำรัสว่า "ข้าฯ จะไม่มีวันหมดสิ้นซึ่งความเศร้าโศก ขอสาปแช่งในวันนั้น วันที่น้องสาวของข้าฯ ได้เดินทางมาเหยียบแผ่นดินสวีเดน" กษัตริย์วัลเดมาร์และสมเด็จพระราชินีโซเฟียทรงแยกกันประทับ
เจ้าหญิงจัตตาทรงประทับในคอนแวนต์จวบจนสุดท้ายของพระชนม์ชีพ พระเจ้าอีริคที่ 5 แห่งเดนมาร์ก พระญาติของเจ้าหญิงจัตตา ทรงปฏิเสธสิทธิในมรดกของเจ้าหญิงจัตตาและเจ้าหญิงอักเนสที่ควรได้รับจากพระราชบิดาของเหล่าพระนาง อย่างไรก็ตามเรื่องอื้อฉาวนี้ก็ได้รับการปรองดองกันใน ค.ศ. 1284 เมื่อเหล่าภคินีทั้งสองได้รับมรดก เจ้าหญิงจัตตา หรือ จูดิธ น่าจะสิ้นพระชนม์ราวช่วงค.ศ. 1286 ถึง ค.ศ. 1295 ในช่วงเวลานั้น เจ้าหญิงอักเนสอาจจะได้เสกสมรสกับอีริค ลอร์ดแห่งลังก์เอลันด์ พระญาติ ส่วนพระนางโซเฟียสิ้นพระชนม์ใน ค.ศ. 1286
สเตเบิลคอยน์
สเตเบิลคอยน์  คือ คริปโทเคอร์เรนซีที่มีราคาอ้างอิงกับราคาอื่น เช่นสกุลเงินใดสกุลหนึ่ง สินค้าอุปโภคบริโภค สินค้าแลกเปลี่ยน อาทิ โลหะ หรือ น้ำมัน หรือแม้แต่คริปโทเคอร์เรนซีสกุลอื่นเอง สเตเบิลคอยน์สามารถแบ่งได้เป็น 2 ประเภทหลักคือ ประเภทที่มีสินทรัพย์หนุน โดยความผันผวนของสเตเบิลคอยน์ประเภทนี้ขึ้นอยู่กับการเปลี่ยนแปลงของราคาสินทรัพย์ที่หนุนอยู่ กับประเภทที่ไม่มีสินทรัพย์หนุน
Stablecoin
ลูนา
ลูนา ในภาษาละตินหมายถึง ดวงจันทร์ของโลก และอาจหมายถึง
ริทอูอาเลบีสซาซาเฆล
พระราชพิธีประกาศแต่งตั้งรัชทายาท
เนื่องจากพระองค์เป็นพระราชอนุชาของสมเด็จพระจักรพรรดินารูฮิโตะ พระองค์จึงได้รับการสถาปนาเป็น โคชิ หรือ พระอนุชารัชทายาท
เมื่อวันที่ 30 เมษายน ค.ศ. 2019 สมเด็จพระจักรพรรดิอากิฮิโตะ ได้สละราชบัลลังก์ตามกฎราชวงศ์ฉบับพิเศษเกี่ยวกับการสละราชบัลลังก์ของจักรพรรดิ (ฉบับที่ 63 ประกาศเมื่อวันที่ 16 มิถุนายน ค.ศ. 2017) สมเด็จพระจักรพรรดินารูฮิโตะเสด็จขึ้นครองราชบัลลังก์ดอกเบญจมาศเมื่อวันที่ 1 พฤษภาคม ค.ศ. 2019
ซึ่งพระราชพิธีประกาศแต่งตั้งรัชทายาทเดิมกำหนดจะจัดขึ้นในวันที่ 19 เมษายน ค.ศ. 2020 ครึ่งปีหลังจากพิธีบรมราชาภิเษก (22 ตุลาคม) อย่างไรก็ตาม เมื่อวันที่ 10 เมษายนของปีเดียวกัน โยชิฮิเดะ ซูงะ หัวหน้าเลขาธิการคณะรัฐมนตรีในขณะนั้นเปิดเผยว่า ได้เลื่อนพระราชพิธีออกไปตามการประกาศภาวะฉุกเฉิน เนื่องจากการแพร่ระบาดของไวรัสโคโรน่าสายพันธุ์ใหม่ (โควิด-19) ซึ่งกำลังระบาดไปทั่วโลก
เมื่อวันที่ 8 ตุลาคม ค.ศ. 2020 คณะรัฐมนตรีภายใต้การนำของนายโยชิฮิเดะ ซูงะ ได้จัดตั้งคณะกรรมการจัดพระราชพิธีประกาศแต่งตั้งรัชทายาท (ตามมติคณะรัฐมนตรีเมื่อวันที่ 12 ตุลาคม ค.ศ. 2018) การประชุมครั้งที่ 11 จัดขึ้นที่ทำเนียบนายกรัฐมนตรี และการประชุมกำหนดให้พระราชพิธีจัดขึ้นในวันที่ 8 พฤศจิกายนของปีเดียวกัน ภายในงานพระราชพิธียกเว้นสมเด็จพระจักรพรรดินารูฮิโตะ สมเด็จพระจักรพรรดินีมาซาโกะ เจ้าชายฟูมิฮิโตะ และนายกรัฐมนตรี ผู้เข้าร่วมงานต้องสวมหน้ากาก ล้างมือด้วยแอลกอฮอล์ เพื่อป้องกันการติดเชื้อ ที่ประชุมจึงตัดสินใจอย่างมีนัยสำคัญคือลดจำนวนผู้เข้าร่วมจากเดิมที่วางแผนไว้ 300 คนเหลือประมาณ 50 คน นอกจากนี้ งานเลี้ยง "Kyūchū kyōen no gi" ซึ่งเจ้าชายและเจ้าหญิงรัชทายาทจะร่วมรับประทานอาหารกับแขกผู้มีเกียรติจะถูกยกเลิกเพื่อป้องกันการแพร่กระจายของไวรัสโควิด-19 (COVID-19)
วันที่ 8 พฤศจิกายน ค.ศ. 2020 ("ปีเรวะที่ 2") ประมาณ 11 โมง 15 นาที พระราชพิธีประกาศแต่งตั้งรัชทายาทได้จัดขึ้นเพื่อประกาศให้โลกรู้ว่าเจ้าชายฟูมิฮิโตะได้กลายเป็นรัชทายาทของญี่ปุ่นอย่างเป็นทางการ ตั้งแต่เวลา 12:30 น. พิธี 'Kashikodokoro Koreiden Shinden Niesshunogi' จะจัดขึ้นที่พระราชวังหลวงโตเกียวซึ่งเจ้าชายฟูมิฮิโตะ อากิชิโนะโนะมิยะ จะเสด็จเข้าสู่พระราชวังหลวงเป็นครั้งแรกหลังจากที่ได้เป็นรัชทายาทพร้อมด้วยเจ้าหญิงรัชทายาท
หลังจากเสร็จสิ้นพิธีและงานต่าง ๆ ที่พระราชวังหลวง เจ้าชายฟูมิฮิโตะ และเจ้าหญิงคิโกะ พระชายาได้เสด็จไป พระราชวังหลวงเซนโต (แขวงมินาโตะ โตเกียว) เพื่อเข้าเฝ้าสมเด็จพระจักรพรรดิพระเจ้าหลวงและสมเด็จพระจักรพรรดินีพันปีหลวงและเสด็จกลับมายังพระตำหนักอากาซากะซึ่งเป็นที่ประทับ
24 พฤศจิกายน 2020 พิธี "Rei of Rikkoshi" จัดขึ้นที่หอจดหมายเหตุและสำนักพระราชวัง
โลรีญินดูมอนด์
มีโมเลต
เจ้าชายเลออปอล คลิเมนต์แห่งซัคเซิน-โคบูร์กและโกทา
เจ้าชายฟิลิปแห่งซัคเซิน-โคบวร์คและโกทา
เจ้าหญิงโดโรเทียแห่งซัคเซิน-โคบวร์คและโกทา
ปลายสมัยกลาง
ต้นสมัยกลาง
ฟุตบอลชิงแชมป์แห่งชาติอาเซียน 2020 นัดชิงชนะเลิศ
การแข่งขันฟุตบอลชิงแชมป์แห่งชาติอาเซียน 2020 นัดชิงชนะเลิศ เป็นการแข่งขันนัดชิงชนะเลิศของ ฟุตบอลชิงแชมป์แห่งชาติอาเซียน 2020 จัดขึ้นโดย สหพันธ์ฟุตบอลอาเซียน (เอเอฟเอฟ). เป็นการลงเล่นระหว่าง อินโดนีเซีย และ ไทย ในสองเลก, ทั้งสองนัดเล่นที่ สนามกีฬาแห่งชาติ, กัลลัง, ประเทศสิงคโปร์. เลกแรกได้จัดขึ้นเมื่อวันที่ 29 ธันวาคม พ.ศ. 2564 และเลกที่สองได้จัดขึ้นเมื่อวันที่ 1 มกราคม พ.ศ. 2565. ไทยคว้าแชมป์สมัยที่ 6 ด้วยสกอร์รวม 6–2. นี่เป็นการทำสกอร์ที่สูงที่สุดในนัดชิงชนะเลิศฟุตบอลชิงแชมป์แห่งชาติอาเซียน, ซึ่งยังสร้างขอบเขตของชัยชนะที่ยิ่งใหญ่กว่ารอบชิงชนะเลิศครั้งก่อนๆ.
ไทยชนะเลกแรก 4–0, ความพ่ายแพ้ครั้งใหญ่ที่สุดของทั้งสองทีมในนัดนี้นับตั้งแต่การพบกันที่ ซีเกมส์ 1985, เมื่อไทยชนะอินโดนีเซีย 7–0. ด้วยความพ่ายแพ้ถึงสี่ประตู, นี่เป็นการพ่ายแพ้ครั้งใหญ่ที่สถดในนัดชิงชนะเลิศฟุตบอลชิงแชมป์แห่งชาติอาเซียน, ไม่ว่าจะเป็นเลกเดียวหรือสองเลก. ความพ่ายแพ้ที่ใหญ่ที่สุดร่วมกันครั้งก่อนอยู่ที่ระยะห่างสามประตู (4–1 ใน นัดชิงชนะเลิศเลกเดียว 2000 และ 3–0 ในเลกแรกของ นัดชิงชนะเลิศ ปี ค.ศ. 2010) และเป็นที่น่าบังเอิญ, ทั้งสองเกมนั้นทำให้อินโดนีเซียเป็นฝ่ายพ่ายแพ้. ในเลกที่สอง, อินโดนีเซียเป็นฝ่ายขึ้นนำไปก่อนแต่มาเสียสองประตูในสามนาทีก่อนที่จะตีเสมอในอีกไม่กี่นาทีถัดมาเพราะพวกเขาหลีกเลี่ยงในการที่จะเป็นทีมแรกที่จะแพ้ทั้งสองเลกของรอบชิงชนะเลิศนับตั้งแต่ตัวเองถึง สิงคโปร์ ใน ค.ศ. 2004.
เส้นทางสู่นัดชิงชนะเลิศ.
"หมายเหตุ: ในผลการแข่งขันทั้งหมดด้านล่างนี้, สกอร์ของผู้เข้าชิงชนะเลิศจะเป็นตัวเลขแรกขึ้นมาก่อน (H: เหย้า; A: เยือน; N: สนามกลาง)."
นัดการแข่งขัน.
&lt;section begin=f-1stleg/&gt;&lt;section end=f-1stleg /&gt;
เลกที่สอง.
&lt;section begin=f-2ndleg/&gt;&lt;section end=f-2ndleg /&gt;
ซีนางาก
ชาวเขิน
Jutta of Denmark
สมเด็จพระราชาธิบดีจอร์จที่ 2 แห่งกรีซ
สมเด็จพระราชาธิบดีคอนสแตนตินที่ 2 แห่งกรีซ
ยุคกลางตอนปลาย
อะละวี
อะละวี ( "อะละวียะฮ์") หรือ นุซัยรี ( "นุศ็อยรียะฮ์") เป็นสาขาของศาสนาอิสลามนิกายชีอะฮ์ กลุ่มอะละวียกย่องอะลี (อะลี อิบน์ อะบีฏอลิบ) เป็นอิหม่ามคนแรกของสำนักสิบสองอิมาม เชื่อว่ากลุ่มนี้ก่อตั้งในคริสต์ศตวรรษที่ 9 โดยอิบน์ นุศ็อยร์
รายงานจากงานวิจัยของเมฮร์ดาด อิซาดีย์ (Mehrdad Izady) มีอะละวีอยู่ในประชากรซีเรียร้อยละ 17.2 ซึ่งเพิ่มขึ้นจากร้อยละ 11.8 ใน ค.ศ. 2010 และเป็นชนกลุ่มน้อยสำคัญในจังหวัดฮาทัย ประเทศตุรกี และภาคเหนือของประเทศเลบานอน สาขานี้มักสับสนกับลัทธิแอเลวี ซึ่งเป็นลัทธิศาสนาต่างหากในประเทศตุรกี
เทววิทยาและพิธีกรรมของอะละวีมีความแตกต่างจากชีอะฮ์สายหลักหลายแบบ เช่น ในช่วงทำพิธี กลุ่มอะละวีดื่มไวน์ในฐานะการเปลี่ยนสภาพของอะลี ในขณะที่มุสลิมกลุ่มอื่น ๆ ห้ามดื่มเครื่องดื่มแอลกอฮอล์ อะละวีส่งเสริมให้ดื่มมันได้แค่พอเหมาะ และพวกเขาเชื่อในเรื่องการกลับชาติมาเกิด
จักรวาลนฤมิต
รายชื่อรางวัลและการเสนอชื่อที่อุรัสยา เสปอร์บันด์ได้รับ
อุรัสยา เสปอร์บันด์ เป็นนักแสดงชาวไทยที่ได้รับรางวัลและถูกเสนอเข้าชิงรางวัลมากมาย รวมถึงรางวัลโทรทัศน์ทองคำ รางวัลภาพยนตร์แห่งชาติ สุพรรณหงส์ รางวัลสมาคมผู้กำกับภาพยนตร์ไทย และท็อปอวอร์ดอย่างละหนึ่งครั้ง เธอยังถูกเสนอชื่อเข้าชิงรางวัลนาฏราชห้าครั้ง คมชัดลึก อวอร์ดเก้าครั้ง และสยามดารา สตาร์ส อวอร์ดส์อีกแปดครั้ง
บทนำครั้งแรกของอุรัสยาเมื่อ พ.ศ. 2553 ในละครเรื่อง "ดวงใจอัคนี" ทำให้เธอได้รับรางวัลนักแสดงดาวรุ่งหญิงยอดเยี่ยม จากงานประกาศรางวัลท็อปอวอร์ดและสยามดารา สตาร์ส อวอร์ดส์ การแสดงจากละครโลดโผนอย่าง "ตะวันเดือด" ทำให้เธอถูกเสนอชื่อเข้าชิงรางวัลนาฏราช สาขานักแสดงนำหญิงยอดเยี่ยม กลายเป็นคนที่อายุน้อยที่สุดที่ถูกเสนอชื่อ ในปีเดียวกันนั้น เธอยังถูกเสนอชื่อเข้าชิงรางวัลโทรทัศน์ทองคำ และรางวัลเมขลา สาขานักแสดงนำหญิงดีเด่น ตลอดจนสยามดารา สตาร์ส อวอร์ดส์ สาขานักแสดงนำหญิงยอดเยี่ยม
ตั้งแต่ พ.ศ. 2560–2562 เธอได้รับรางวัลและถูกเสนอชื่อชิงรางวัลมากมายจากการแสดงของเธอในภาพยนตร์หนึ่งเรื่องและละครอีกสองเรื่อง ภาพยนตร์เรื่องแรก "น้อง.พี่.ที่รัก" ทำให้เธอได้รับรางวัลภาพยนตร์แห่งชาติ สุพรรณหงส์ และรางวัลสมาคมผู้กำกับภาพยนตร์ไทย สาขานักแสดงนำหญิงยอดเยี่ยม รวมถึงถูกเสนอชื่อเข้าชิงรางวัลภาพยนตร์ไทย ชมรมวิจารณ์บันเทิง จากบทบาท จีราวัจน์ ใน "คลื่นชีวิต" ยังทำให้เธอได้รับรางวัลโทรทัศน์ทองคำเป็นครั้งแรก และถูกเสนอชื่อเข้าชิงไนน์เอ็นเตอร์เทน อวอร์ดส์ สาขานักแสดงหญิงแห่งปี ใน พ.ศ. 2562 ละครโศกนาฏกรรมเรื่อง "กลิ่นกาสะลอง" ทำให้เธอถูกเสนอชิงรางวัลนักแสดงนำหญิงยอดเยี่ยมในงานประกาศรางวัลคมชัดลึก อวอร์ด รางวัลนาฏราช และรางวัลโทรทัศน์ทองคำด้วย
พยัคฆ์ไม่ร้าย คัง คัง ฉิก
พยัคฆ์ไม่ร้าย คัง คัง ฉิก  เป็นภาพยนตร์ฮ่องกง แนวตลก-สายลับ ปี 1994 กำกับการแสดงโดย โจว ซิงฉือ และ หลี่ ลี่ฉือ ภาพยนตร์เรื่องนี้เป็นการสร้างล้อเลียน "ภาพยนตร์ชุดเจมส์ บอนด์ 007"
เนื้อเรื่อง.
เพชรฆาตปืนทองคำได้ขโมยซากฟอสซิลหัวกะโหลกของไทแรนโนซอรัสซึ่งเป็นสมบัติของชาติไป "คังคังฉิก" อดีตสายลับที่ถูกไล่ออกเพราะไอคิวต่ำจนต้องหันไปขายหมูอยู่ที่ตลาดเชินเจิ้น นับ 10 ปี กลับถูกทางการเรียกตัวมาเพื่อทำคดีนี้และถูกส่งไปฮ่องกงโดยเจ้าหน้าที่ระดับสูงของรัฐบาลเพื่อไปยึดฟอสซิลกลับคืนมา เมื่อเขามาถึงฮ่องกง เขาได้พบกับ หลี่ เซียงฉิน (Anita Yuen) ซึ่งเสนอให้ช่วยเขาในความพยายามของเขา อย่างไรก็ตาม ฮึงคัมกลายเป็นลูกน้องของปืนทองคำ อันที่จริง Golden Gun เป็นเจ้าหน้าที่ของรัฐที่สั่งให้ 007 ไปหากะโหลก
เทศบาลตำบลแม่กา
สนามกีฬาฮังเจบัต
ข้อกำหนดในการให้บริการ
ข้อกำหนดในการให้บริการ (หรือเรียกอีกอย่างว่า ข้อตกลงการใช้งาน และ เงื่อนไขและข้อตกลงการให้บริการ หรือในภาษาอังกฤษคือ Terms of service มักใช้ตัวย่อว่า TOS หรือ ToS) เป็น ข้อตกลงทางกฎหมาย ระหว่าง ผู้ให้บริการ กับบุคคลที่ต้องการใช้บริการนั้น บุคคลนั้นต้องตกลงที่จะปฏิบัติตามข้อกำหนดในการให้บริการเพื่อใช้บริการที่นำเสนอ เงื่อนไขการบริการยังสามารถเป็นเพียง ข้อจำกัดความรับผิดชอบ โดยเฉพาะอย่างยิ่งเกี่ยวกับการใช้เว็บไซต์ ภาษาที่คลุมเครือ และ ประโยคยาวที่ในแง่ของการใช้งานทำให้เกิดความกังวลเกี่ยวกับความเป็นส่วนตัวของลูกค้าและสร้างความตระหนักรู้ของสาธารณชนในหลาย ๆ ด้าน
การใช้งาน.
ข้อตกลง หรือ ข้อกำหนดในการให้บริการที่ถูกจะต้องมีผลผูกพันตามกฎหมาย และอาจมีการเปลี่ยนแปลงได้ บริษัทสามารถบังคับใช้ข้อกำหนดได้โดยการปฏิเสธบริการ ลูกค้าสามารถบังคับใช้โดยยื่นฟ้องคดีหรือคดี อนุญาโตตุลาการ หากสามารถแสดงว่าตนได้รับอันตรายจริงจากการละเมิดข้อกำหนด มีความเสี่ยงสูงที่ข้อมูลจะหลุดในระหว่างการเปลี่ยนแปลงขององค์กร รวมถึงการควบรวมกิจการ การขายกิจการ การซื้อกิจการ การลดขนาด ฯลฯ เมื่อข้อมูลถูกถ่ายโอนอย่างไม่เหมาะสม
เนื้อหา.
ข้อตกลงและเงื่อนไขการบริการโดยทั่วไปประกอบด้วยส่วนที่เกี่ยวข้องกับหัวข้อต่อไปนี้อย่างน้อยหนึ่งหัวข้อ
ในบรรดาสัญญาอนุญาตให้ใช้สิทธิซอฟต์แวร์ สำหรับผู้บริโภคในตลาดที่แมส 260 ฉบับในปี 2010
ท่ามกลางข้อกำหนดและเงื่อนไขของ บริการคลาวด์คอมพิวติ้ง 31 รายการในเดือนมกราคม-กรกฎาคม 2010 ซึ่งดำเนินการในอังกฤษ
นักวิจัยตั้งข้อสังเกตว่ากฎเกณฑ์ด้านสถานที่และเวลาอาจไม่สามารถบังคับใช้ได้สำหรับผู้บริโภคในเขตอำนาจศาลหลายแห่งที่มีการคุ้มครองผู้บริโภค นโยบายการใช้งานที่ยอมรับได้ไม่ค่อยบังคับใช้ การลบอย่างรวดเร็วเป็นอันตรายหากศาลตัดสินว่าการเลิกจ้างโดยมิชอบในภายหลัง กฎหมายท้องถิ่นมักต้องการการรับประกัน (และสหราชอาณาจักรบังคับให้ Apple พูดอย่างนั้น)
ความสามารถในการอ่าน.
ในบรรดา 500 เว็บไซต์ที่มีผู้เข้าชมมากที่สุดซึ่งใช้ข้อตกลง sign-in-wrap ในเดือนกันยายน 2018
ในบรรดาสัญญาอนุญาตให้ใช้สิทธิซอฟต์แวร์สำหรับผู้บริโภคในตลาดมวลชน 260 ฉบับซึ่งมีทั้งในปี 2003 และ 2010
จิตสำนึกสาธารณะ.
สารคดีปี 2013 ชื่อ"Terms and Conditions May Apply" ประเด็นที่เผยแพร่ในแง่ของการบริการ ได้รับการตรวจสอบโดยนักวิจารณ์มืออาชีพ 54 คน และได้รับรางวัลสารคดีสารคดียอดเยี่ยมจากเทศกาลภาพยนตร์นิวพอร์ตบีช 2013 และภาพยนตร์สารคดียอดเยี่ยมจากเทศกาลภาพยนตร์โซโนมาแวลลีย์ปี 2013
Clickwrapped.com ให้คะแนนบริษัท 15 แห่งเกี่ยวกับนโยบายและแนวปฏิบัติเกี่ยวกับการใช้ข้อมูลของผู้ใช้ การเปิดเผยข้อมูลของผู้ใช้ การแก้ไขข้อกำหนด การปิดบัญชีของผู้ใช้ การเรียกร้องอนุญาโตตุลาการ การปรับผู้ใช้ และความชัดเจน
Terms of Service; Didn't Read เป็นความพยายามของกลุ่มที่ให้คะแนนข้อกำหนดในการให้บริการและนโยบายความเป็นส่วนตัวของบริษัท 67 แห่ง แม้ว่าไซต์จะระบุว่าการให้คะแนนนั้น "ล้าสมัย" นอกจากนี้ยังมีส่วนเสริมของเบราว์เซอร์ที่ให้คะแนนขณะอยู่ที่เว็บไซต์ของบริษัทที่ได้รับการจัดอันดับ สมาชิกของกลุ่มให้คะแนนแต่ละข้อในเอกสารข้อกำหนดในการให้บริการแต่ละฉบับ แต่ "ส่วนประโยคเดียวกันอาจมีคะแนนต่างกันขึ้นอยู่กับบริบทของบริการที่นำไปใช้" The Services จะแสดงรายชื่อบริษัทในลำดับที่ไม่ชัดเจน พร้อมหมายเหตุสั้นๆ เกี่ยวกับส่วนคำสั่งที่สำคัญจากแต่ละบริษัท โดยเฉพาะอย่างยิ่ง คู่แข่งจะไม่ถูกรวมเข้าด้วยกันเพื่อให้ผู้ใช้สามารถเปรียบเทียบได้ ลิงค์ให้บันทึกที่ยาวขึ้น โดยทั่วไปจะไม่เชื่อมโยงไปยังถ้อยคำที่แน่นอนจากบริษัท รายการแท็บหัวข้อหัวข้อ (เช่น "ข้อมูลส่วนบุคคล" หรือ "รับประกัน") มีบันทึกสั้น ๆ จากบาง บริษัท เกี่ยวกับด้านของหัวข้อ